62020CO0198_INF
Sklep Sodišča (sedmi senat) z dne 10. junija 2021 – X Bank
(Zadeva C-198/20) (
1
)
„Predhodno odločanje – Člen 99 Poslovnika Sodišča – Varstvo potrošnikov – Direktiva 93/13/EGS – Člen 2(b) – Pojem ‚potrošnik‘ – Hipotekarni kredit v tuji valuti – Člena 3 in 4 – Presoja nepoštenosti pogodbenega pogoja“
1.
Varstvo potrošnikov – Nepošteni pogoji v potrošniških pogodbah – Direktiva 93/13 – Pojem potrošnika – Omejitev na povprečnega potrošnika, ki je običajno obveščen ter razumno pozoren in preudaren – Neobstoj
(Direktiva Sveta 93/13, člen 2(b))
(Glej točke 24, 25, 27, 33 in izrek.)
2.
Približevanje zakonodaj – Nepošteni pogoji v potrošniških pogodbah – Direktiva 93/13 – Obveznost nacionalnega sodišča, da po uradni dolžnosti preizkusi nepoštenost pogoja iz pogodbe, ki mu je predložena v presojo – Obseg
(Direktiva Sveta 93/13, člena 3 in 4)
(Glej točke od 28 do 30.)
3.
Varstvo potrošnikov – Nepošteni pogoji v potrošniških pogodbah – Direktiva 93/13 – Področje uporabe – Pogoji, ki opredeljujejo glavni predmet pogodbe ali se nanašajo na ceno ali plačilo in na izmenjane storitve ali blago – Izključitev – Pogoji – Obveznost zadostitve zahtevam razumljivosti in preglednosti – Obseg
(Direktiva Sveta 93/13, člen 4(2))
(Glej točki 31 in 32.)
Izrek
Do varstva, ki je določeno z Direktivo Sveta 93/13/EGS z dne 5. aprila 1993 o nepoštenih pogojih v potrošniških pogodbah, je upravičen vsak potrošnik in ne zgolj tisti, ki ga je mogoče šteti za „povprečnega potrošnika, ki je običajno obveščen ter razumno pozoren in preudaren“.
(
1
)	UL C 304, 14.9.2020.